મીતાક્ષર વડીલોપાર્જિતમાં પિતા જેટલો હિસ્સો પુત્રોને પણ મળે છે અને વારસાઈમાં મળેલ વડીલોપાર્જિત મિલકતનું વીલ થઈ શકે નહીં, કારણ કે પુત્રના સંબંધમાં પણ તે મિલકત વડીલોપાર્જિત મિલકત જ ગણાય છે અને તેમ કહી ઠરાવવામાં આવ્યું કે, પિતાને વીલથી સમગ્ર મિલકત એક જ પુત્રને આપવાનો અધિકાર ન હતો તેમજ ગીરો મુકાયેલ મિલકત છોડાવવાથી તેવી મિલકત સ્વપાર્જિત મિલકત બની જતી નથી, કારણ કે ગીરો છોડાવવા માટેના નાણાં પણ સંયુક્ત માલિકીની મિલકતની આવકમાંથી જ આવેલા હતા.